Мара Белчева
В усмивката на пролетния ден…

chitanka.info

В усмивката на пролетния ден

снега стопен

от стрехите в градината се стича.

Край стобора кокичето изнича.

Нетърпеливо в свойта самота —

кога цвета

на теменужката ще се покаже:

то има толкова да й разкаже!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.